
UVOD ZAHID EL-KEVSERIJA 

Izvanredna poslanica naučnog fenomena Dželaluddin 
Muhammed b. Sa'du-d-din Es'ad es-Siddiki ed- 
Devvanija, sa tešdidom na vavu, pripisanom Devvanu 
koji je po obliku šeddad, a to je mjesto u Kazerunu, na 
perzijskoj zemlji, pored Širaza. Jedan je od onih koji su 
sastavili vjerske sa filozofskim naukama. Njemu se išlo 
iz najudaljenijih zemalja da bi se od njega sticalo znanje. 
Njegove glose na el-Kavšedžijev komentar ,,Tedžridu-l- 
kelam“-a od Nusajr et-Tusija je izuzetno poznat. Između 
njega i njegovog suparnika es-Sadr eš-Širazi el-Husejnija 
- a on je stariji od es-Sadr eš-Širazija autora el-Esfara, 
postoje prepiske na glosama spomenute knjige. Dobri su 
vodili računa o presuđivanju među njima, kao što je to 
poznato. 

Ed-Devvani ima izvanredna djela od kojih je ,,Šerhu-l- 
'akaidi-l-'adudijjeh“ koja je bila zadnji stepen u 
izučavanju ilmu-l-kelama, nakon upućivanja u filozofskc 
nauke, u starim školama. Njegove su takođe i „Ševakilu- 
1-huri fi šerhi hejakili-n-nur“ od Šihab es-Suhraverdija - 
ubijenog, u filozofiji iluminacije, zatim ,,Ez-Zura'“ i „Е1- 
Hura'“ o filozofskom tesavvufu i ahiretskom životu. Od 
njegovih riječi koje je kazao u ,,E1-Hura'“ u tumačenju 
Allahovih, dželle še’nuhu, riječi: „А nevjernici sigurno 
neće izmaći Džehennemu.“ (Et-Tevba, 49.) tokom 
njegove priče o tajnama ahireta: Ružna djela i 
neispravno vjerovanje koje ih okružuje na ovom svijetu 
sama ona su Džehennem koji će im se ukazati u 

obećanom obliku na budućem svijetu. Čak štaviše neki 
koji su dostigli otkrovenja vide te oblike mimo ovih 
oblika, suprotno od stanja onih koji su slijepi, kao što se 
to desilo jednom od evlija iz nekog mjesta, kao što je čuo 
njegov šejh Muhju-d-din el-Kevšeknari od pouzdane 
osobe, da mu je jednog dana ušao neko od dunjalučara, a 
ovaj evlija je bio udubljen u svom stanju pa je, kada ga 
je vidio, rekao svom slugi: „Izvedi ovog magarca!“ U 
njemu nije vidio ništa osim magarca, a poslije je, kada je 
izašao iz tog stanja, i kada ga je sluga obavijestio o 
onome što se desilo, rekao: „Nisam rekao ništa osim 
onoga što sam vidio i nisam razumio šta si rekao...“ U 
njegovim teorijskim knjigama preovladavaju kelamski, 
tesavvufski i filozofski stavovi. Svjetski je poznat u 
racionalnim naukama a njegovu dobru biografiju je 
napisao i Abdu-l-hajj el-Leknevi. Umro je 908. H.g. 
blizu Devvana sa oko osamdeset godina kao što je to 
spomenuo Mensur b. Es-Sadr eš-Sirazi i to je ispravno 
mišljenje. El-Ajderusi je u ,,En-Nuru-l-musafir“ odredio 
928. H.g, kao godinu njegove smrti ali je u tome žestoko 
pogriješio. U tome ga je slijedio Ibnu-l-’Imad u ,,Eš- 
Šuzurat-z-zeheb“. Njegova biografija je obuhvaćena i u 
,,Habibu-s-sijer“ a biografiju mu je izložio i es-Sehavi u 
,,Ed-Dav'u“. Neka ga Allah Uzvišeni ogme svojom 
milošću i nastani u lijepom Džennetu. 

Suština insana, što je tema ove poslanice, ima dvije 
strane. Jedna je strana tjelesnog oblika koja je po prirodi 
naklonjena niskim požudama. Druga je strana duše a to 
je prefinjena božanska stvar koja brzo leti ka visinama. 

Većina razuma nije u mogućnosti da shvati esenciju biti 
duše, te božanske čudesne stvari. Ruh, nefs i kalb imaju 
različite upotrebe u tenninologiji učenjaka. Nekada su u 
istovjetnom značenju a nekada se razlikuju ali nije ovo 
mjesto objašnjenja toga. El-Gazali je u „Tajnama srca“ 
pojasnio ta značenja. Insani kao individue su na 
različitim stepenima u odnosu na njihovu vezu sa ove 
dvije strane. Onaj koji je ogrezao u tjelesnim užicima, on 
je poput stoke. Allah Uzvišeni kaže: „Takvi su poput 
stoke, naprotiv, oni su više zalutali.“ (El-A'raf, 179.) Ko 
se oslobodio od vlasti tjelesnih poriva i kod njega 
prevagnula strana te prefinjene božanske stvari on je 
poput meleka na različitim uzvišenim stepenima. Onaj 
koga privlače obje strane, bez prevlasti jedne nad 
drugom, on je mudžahid prema svom nefsu, izmiješao je 
dobra i loša djela. 

Učenjaci su se razišli o ruhu, toj božanskoj prefinjenoj 
stvari, kojom se zavladalo univerzumom, da li je ona 
prefinjena suptilna materija koja prebiva u čovječijoj 
organskoj materiji, i to je stav većine učenjaka, ili je 
inkorporealna supstanca, koja je neprostoma, koja se ne 
opisuje prebivanjem, ulaskom, izlaskom, razdvajanjem i 
dmgim opisima tijela već se opisuje relacijom prema 
njemu koja je mkovodećeg karaktera ili prekidanjem te 
relacije. 

Ljudi su u njenom shvatanju na različitim nivoima. 
Obični čovjek ne može zamisliti da postoji nešto poput 
ovoga dok je posebni ne negiraju čak i ako je njeno 

shvatanje teško. Oni za inkorporealnost duše imaju 
dokaze dok većina učenjaka to ne prihvata. Od onih koji 
naginju ka inkorporealnosti duše je Imam upute Ebu 
Mensur el-Maturidi, el-Halimi - autor ,,Šu’abu-l-iman“, 
er-Ragib el-Asfehani, el-Gazali, er-Razi, el-Bejdavi i 
mnogi drugi. Od najboljih koji su o tome govorili je el- 
Betaljusi u ,,el-Hadaik“. 

Od dokaza onih sa stavom o inkorporealnosti duše koja 
je razumski entitet, je da njena spoznaja nema granicu, a 
da je ona tijelo onda bi njena spoznaja imala granicu 
zbog nemogućnosti zamišljanja beskrajnog oblika u 
ograničenom tijelu. 

Shvatanju inkorporealnosti duše mnogo pomaže 
shvatanje božije zaštićenosti od vremena i vremenskih 
odrednica i mjesta i mjesnih odrednica. 

Ovo je ono što razum običnog čovjeka u osnovi ne može 
dostići te je obaveza zadovoljiti se uopštenim 
vjerovanjem u zaštićenost Boga od nasavršenosti pri 
pripisivanju Njemu uzvišenih svojstava i neulaženjem u 
to. Ovo je svima dovoljno za uspjeh ali pohlepnost 
razuma navodi čovjeka na zalazak u ono što nije u stanju 
shvatiti pa zbog toga mnogi ljudi zalutaju kada uđu u 
dolinu nedoumica. Kaže el-Gazali u „Еп -Nefhu ve-t- 
tesvijeh“: „Ljudi ima dvije vrste: obični i posebni. Oni 
koji su po svojoj prirodi obični oni ne prihvataju to da 
Allah Uzvišeni nije niti unutar niti izvan svijeta a kamoli 
da prihvate to za čovječiju dušu.“ O tome je dosta 
govorio sve do njegovih riječi: ,,0ni kod kojih je 

nadvladala ta prosječnost, kao što je većina kerramija i 
hanbelija, oni su Boga odredili kao tjelesnog jer ne mogu 
shvatiti da nešto postoji a da nije tjelesno i da se na njega 
ne može pokazati. Onaj koji se malo uzdigao iznad 
prosječnosti on je negirao tjelesnost ali nije bio u stanju 
da negira pratioce tjelesnosti te je pripisao stranu. Iz ove 
prosječnosti su se uzdigli eš'arije i mu'tezile te su 
potvrdili postojeće koje nije u nekom pravcu ali su 
utvrdili da je nemoguće da ovo svojstvo ima neko drugi 
mimo Allaha Uzvišenog tako da je većina negirala 
inkorporealnost duše.“ Zatim je el-Gazali izložio ono što 
smatra naispravnijim u ovom pitanju. 

Kaže Bedru-d-din el-'Ajni u Komentaru Buharije (601/2) 
pri govoru o duši: „Опа je prefinjena svjetlosna 
supstanca koju hrana i rđave i prezrene stvari prljaju, 
spoznaje opće i posebno, prebiva u tijelu i upravlja 
njime, nezavisna od hranjenja, čista od razlaganja i rasta 
te zbog toga ostaje i nakon nestanka tijela jer njoj nije 
potrebno tijelo. Ono što je poput ove supstance nije od 
materijalnog već od nevidljivog svijeta te mu ne škodi 
propadanje tijela, uživa u onome što mu priliči a boluje 
zbog onoga što nije u skladu sa njim. Dokaz za to su 
Allahove, dželle še’nuhu, riječi: ,,Ne mislite za one koji 
su poginuli na Allahovom putu da su mrtvi, ne, oni su 
živi, u obilju su kod Gospodara svoga.“ (Ali Imran, 169.) 
i riječi Poslanika, sallallahu 'alejhi ve sellem: „Kada se 
mejt stavi na tabut njegova duša zaleprša i poviče: „О 
porodico moja, o djeco moja!“ 

Ako kažeš: „Како objašnjavaš dušu a Allah Uzvišeni je 
rekao: „Reci: Duša je od tajni moga Gospodara!“ (El- 
Isra', 85.) 

Kažem: Značenje toga je da je ona od stvorenja koja su 
nastala sa „Budi!“ bez materije i bez rađanja od drugoga. 

U Fejdu-l-bari (425/3) se pri govoru o životu šehida 
navodi: „Znaj da je hadis pripisao jelo i piće duhu, mimo 
tijela jer je ono u zemlji, te se time ukazuje da je on 
nešto mimo tijela, a takođe i mimo ruha jer se njemu ne 
pripisuje jelo i piće ukoliko nije spojen sa materijalnim 
tijelom. 

Ko iščita ono što je u knjigama napisano o duši, a zatim 
bude čitao ovu poslanicu ed-Devvanija, vidjeće da je 
ona, iako malog obima, pisana izvanderdnim stilom, ima 
brojnih koristi i dotiče se pitanja o kojima su drugi 
ćutali, i da objašnjava ruh koji putuje kroz svjetove 
napuštajući tijelo u snu i ruha koji čuva vezu organskog 
tijela sa prefinjenom materijom kojeg smo spomenuli 
kao putujući ruh, ali i postupke ruha koji izlaze iz okvira 
uobičajenog, kao i druga pitanja koja otvaraju široke 
horizonte za istraživače, bacajući svjetlo na mnoge 
aspekte ovog teškog kompleksnog pitanja, sa posebnim 
ukusom pomiješanim sa tesavvufom i filozofijom, 
interesantnom brojim istraživačima. U njenom 
objavljivanju je velika korist za produhovljene, a Allah 
je garant koristi i kod Njega je uputa. 

Muhammed Zahid el-Kevseri 


7 



Zbilja čovjeka i putujućih duša 
Dželaluddin ed-Devvani 


ZBILJA ČOVJEKA I PUTUJUĆIH DUŠA 

Dželalu-d-din Muhammed b. Sa'du-d-din es-Siddiki 
ed-Devvani 

Sa imenom Allaha, Milostivog, Samilosnog. 

Hvala Allahu koji je stvorio Adema po njegovom liku 1 , 
neka su Njegovi salavati i selami na našeg Odabranika 
Muhammeda koji se ukazao sa njegovom stvarnošću, na 

1 Zamjenica se odnosi na Adema, alejhi-s-selam, pa je tako, ustvari, 
zapisano: Neka je hvala Allahu Slavljenom na stvaranju Adema i 
njegovog potomstva u najljepšem odliku, po obliku odabranom za 
njih i svojstvima odabranim za Adema i njegovo potomstvo jer je to 
najdivnije po čemu je stvoreno neko stvorenje a što mu omogućava 
različite oblike djelovanja. Ovdje se ukazuje na hadis kod el- 
Buharija i Muslima o spomenu veličine Adema, alejhi-s-selam, kod 
prvog stvaranja. El-Hatabi tvrdi da se zamjenica odnosi na Adema, 
alejhi-s-selam, zbog njegove blizine i zbog nemogućnosti 
razgraničavanja Allaha. Takođe se ukazuje i na drugi hadis o 
izbjegavanju udaranja lica sluge zbog toga što je lice udaranog 
poput lica Adema, alejhi-s-selam, - oca svih ljudi, pa je obavezno 
njegovo poštovanje i uvažavanje. Što se tiče hadisa: „...ро obliku 
Milostivog“ kako stoji u nekim rivajetima, to je promjena od strane 
prenosioca prema njegovom iskrivljenom razumijevanju i to nije 
izraz Poslanika, sallallahu 'alejhi ve sellem. Ibn-Huzejme je odbacio 
te rivajete u knjizi ,,Et-Tevhid“ zbog mahane es-Sevrijevog ,,irsala“ 
za razliku od el-A'meša, i 'an'ane el-A'meša i Habib b. Ebi-Sabita a 
obojica su mudellisi a ako mudellis čini 'an'anu odbacuje se njegov 
rivajet. Vidi naš dodatak u El-Esma'u ve-s-sifat od el-Bejhekija (str. 
291.). Allah Uzvišeni je Oblikovatelj svakog s oblikom i On nema 
oblika, za razliku od vjerovanja mudžessima kao što je to objašnjeno 
u ,,Defu-š-šubehi“ od lbnu-1-Dževzija i ,,Es-Sejfu-s-sakil“ od et- 
Tekijj es-Subkija i ,,el-Esma'u ve-s-sifat“ od el-Bejhekija. (Zahid) 

njegovu porodicu i ashabe - riznice njegovih znanja, 
isposnike puta kroz njegov šerijat, a nakon toga: 

Ovo je poslanica o suštini insana i onoga od čega ga je 
Allah, dželle še’nuhu, sastavio, koju je pametnima 
obaveza zapamtiti zbog mnoštva i obilja njenih koristi. 
Ona je od darova Istinitog. Iscrpio sam se radi njenog 
pisanja pet godina zbog toga što sam želio da dokažem 
mu'džize Poslanika i keramete evlija razumskim 
dokazom kako bi se suparnici primorali na prihvatanje 
istine a to ne biva osim nakon spoznaje posebnosti 
insana, njegove suštine i onoga od čega je sastavljen. A 
Allah je Upućivač, nema Boga osim njega. 

Znaj da je insan sastavljen iz tri stvari: jism kathif - 
gruba materija , jism latif- prefinjena suptilna materija i 
ruh. 

Ako želiš dodatno pojašnjenje onda znaj da je tvoj jism 
al-kathif organsko tijelo koje leži u postelji dok spavaš. 
Jism al-latifje materija koja se kreće u snu, a ruh je veza 
između jism-al-kathif i jism al-latif , on je predispozicija 2 
pohranjena u njemu a koja se zove ruh. Smrt biva 
rastankom te dvije materije do Sudnjeg dana kao što ćeš 
to spoznati. 

Zatim znaj da se nestanak veže za al-jism al-kathif ali ne 
i za al-jism al-latifi ruh. 


2 Misli se na ono čime se stvara predispozicija a ne sama 
predispozicija jer nema potrebe za izlaganjem toga ovdje. (Zahid) 

Ako kažeš: Da li je nestanak al-jism al-kathif -а, mimo 
druga dva, uopšten obuhvatajući sva organska tijela 
nevjemika, vjemika, evlija i drugih ili ne? 

Kažem: Da! Uopšten za sva organska tijela osim onoga 
što je Zakonodavac izuzeo od tijela Poslanika, šehida i 
nekih evlija. 

Ako kažeš: Koji je dokaz njihovog trajanja? 

Kažem: Što se tiče nevjernika, prenosi se da je Poslanik, 
sallallahu 'alejhi ve sellem, prolazio pored bunara Bedra 3 
pa se obratio umrlim nevjernicima riječima: „Ја sam 
vidio da je istina ono što mi je obećao moj Gospodar, pa 
jeste li vi vidjeli da je istina ono što vam je obećao vaš 
Gospodar?“ Pa je Poslaniku, sallallahu ’alejhi ve sellem, 
rečeno: „Zar govoriš kostima koje su istruhle?“ Pa 
Poslanik, sallallahu 'alejhi ve sellem, reče: „Тако mi 
Onoga u čijoj je vlasti moja duša, ništa bolje vi ne čujete 
ovo što govorim nego oni, samo što oni ne odgovaraju.“ 

Što se tiče vjemika, utvrđeno je da im se Poslanik, 
sallallahu 'alejhi ve sellem, obraćao i selamio ih. Takođe 
je utvrđeno, u sahih hadisu, da umrli zna ko mu 
posjećuje kabur, da se raduje posjetitelju, da mu 
odgovara na selam i da ga uznemirava onaj ko sjedi na 
njegovom kaburu. Kod el-Buharija 4 se bilježi da je neki 


3 Hadis bunara Bedra bilježe el-Buhari i Muslim sa sličnim izrazima 
u značenju. (Zahid) 

4 Nije tako, već ga bilježe et-Tirmizi, el-Hakim i el-Bejheki od Ibn- 
Abbasa, radijallahu 'anhu, koji kaže: „Jedan od ashaba Allahovog 

od ashaba sjeo na kabur, a nije znao da je to kabur, pa je 
čuo učenje sure el-Mulk iz kabura. 

Sveukupno, ono što smo spomenuli - da jism al-latif ne 
nestaju, a takođe ni ruhovi, da svi umrli znaju za njihove 
posjetitelje i da čuju njihove riječi i njihovo obraćanje pa 
da su čak i odlikovaniji snagom znanja i sluha nad 
živima, sve je to ispravno i utvrđeno, a za onoga ko to 
negira se bojimo kufra. Dovoljni su ti kao dokaz za ovo 
što smo spomenuli Allahove, dželle še’nuhu, riječi: ,,Ne 
mislite za one koji su ubijeni na Allahovom putu da su 
mrtvi, ne nego su živi, kod Allaha se opskrbljuju.“ (Ali 
Imran, 169.) i hadisi koje smo spomenuli ranije, kao i 
ono što se navodi u knjigama sahiha. 

Ako kažeš: Ako su umrli vjemici i nevjernici jednaki u 
ovome, u čemu je onda razlika između jednih i drugih? 

Reći ću: Onako kako u vidljivom svijetu - a to je 
dunjalučki svijet, postoje zarobljeni i slobodni, počašćeni 
i mučeni, oni na visokim pozicijama i oni na niskim, 
smrknuti i sklonjeni, istih takvih ima i u svijetu berzaha. 
Vjemici, Poslanici i evlije znaju za posjetitelje i čuju 
njihov govor sa svojih uzvišenih mjesta i počašćeni su 
različitim počastima, u zavisnosti od njihovog stepena. 
Što se tiče nevjemika i griješnika, oni čuju iz svojih 


Poslanika, sallallahu 'alejhi ve sellem, je postavio svoj šator na 
kaburu, ne znajući da je tu kabur, kad u njemu čovjek uči suru el- 
Mulk pa je ovaj čuo i obavijestio Poslanika, sallallahu 'alejhi ve 
sellem, pa je on rekao: „Опа spriječava, ona spašava. Spašava od 
kaburske patnje.“ (Zahid) 

niskih, loših, smrdljivih i prljavih mjesta, i kažnjavaju se 
različitim vrstama kazni u zavisnosti od njihovog 
stepena. 

Ako kažeš: Gdje je boravište ovih prefinjenih suptilnih 
materija i gdje je boravište ruhal 

Znaj da smo mi u ovoj poslanici predispoziciju 5 
pohranjenu u grubim materijama kojom one prihvataju i 
sjedinjuju se sa suptilnim prefinjenim materijama nazvali 
ruhom zbog toga što razum i predaje presuđuju o 
postojanju života u spavaču i tome da on nije mrtav. To 
je zbog vidljivog disanja spavača i otkucaja srca dok 
spava, iako je njegova prefinjena suptilna materija -jism 
al-latif razdvojena od grube materije - jism al-kathif i 
putuje svijetom Berzaha, zbog upadanja njegovih osjetila 
u san koji nastaje zbog vlažnih isparenja tijela i mozga, 
ili zbog nesvijesti nastale zbog poremećaja svijesti. Za 


5 Odnosno ono čime se postiže prosvetljenje predispozicije nad 
tjelesnom materijom -ушн al-kathif za prihvatanje sjedinjenja sa 
prefinjenom materijom-/7,v/n-a/-/atz'/: Ovo je oblik izražavanja u 
kome se spominje posljedica a misli se na uzrok kako bi se prikrila 
namjera od onoga ko je nije dostojan te se pod ovim misli na 
čovječiji ruh kojim se izražava božanska stvar, božanska prefinjena 
stvar koja shvata i spoznaje, brojno ograničena, neosjetilna materija 
koja vrši uticaj na dušu - u smislu prefinjene materije, i na tjelesnu 
materiju u isto vrijeme, te se zbog toga duša ubraja u sredstva 
uticaja čovječijeg ruha. (Zahid) 

ovaj ruh se ne zna boravište i mjesto 6 i znanje toga je 
kod Allaha Uzvišenog. 

Što se tiče prcfinjcne suptilne materije - jism al-latif 
koja prebiva u gruboj materiji jism al-kathif dok god je ta 
tjelesna materija u predispozitetu za njegovo prihvatanje, 
a koje ga napušta u stanju sna sve do buđenja, i u stanju 
smrti sve do ispitivanja dva meleka u kaburu, i nakon 
ispitivanja do proživljenja, ona se takođe, u terminologiji 
šerijata, naziva ruhom. 

Sve ono što je preneseno o životu šehida, nenestanku 
vjemika i njegovom prelasku iz kuće u kuću, njegovom 
stvaranju za vječnost, a ne za smrt, o boravištu duša 
šehida i vjernika i boravištu duša nevjernika, u svemu 
tome se misli na ovu prefinjenu suptilnu materiju koja 
biva u gruboj materiji i ona se naziva ruhom u riječima 
Poslanika, sallallahu 'alejhi ve sellem o šehidima Uhuda: 
„Kada su vaša braća ubijena na Uhudu, Allah, dželle 
še’nuhu, je njihove duše stavio u utrobe zelenih ptica 
koje piju iz džennetskih rijeka i jedu od njegovih 
plodova i borave u svjetiljkama od zlata okačenim u 
hladu Arša.“ 7 

Jasno ti je da, da je Poslanik, sallallahu 'alejhi ve sellem, 
pod dušama mislio na usađenu predispoziciju u tjelesnim 


6 Zbog toga što je većina stava da je, takođe, i on prefmjeno suptilno 
tijelo, a ranije smo spomenuli da je on jawhar mujarrad - 
inkorporealna supstanca kod nekih. (Zahid) 

7 Bilježi ga Muhammed b. Ishak od Ismail b. Umejje od Ebi-z- 
Zubejra od Ibn-'Abbasa, radijallahu 'anhuma. (Zahid) 

materijama preko koje one prihvataju prefinjenu 
materiju, onda bi bila ispravna reinkamacija 8 iz ovih 
tijela u tijela zelenih ptica. Time je označeno da se pod 
tim misli na prefinjenu materiju. Na ovo što smo 
spomenuli, takođe ukazuje i hadis koji prenosi Omer b. 
Abdulaziz, a koji bilježi Hafiz Ebu-Nu'ajm da on kaže: 
„Zaista ste vi stvoreni za vječnost ali se premještate iz 
kuće u kuću.“ 

Jasno ti je da ova gruba materija nestaje i postaje prašina 
te je utvrđeno da se pod njima misli na prefinjenu 
suptilnu materiju. Ne kaže se da je ruh kojeg ste nazvali 
usađenom predispozicijom u gruboj materiji taj koji 
prelazi iz kuće u kuću. Ruh nema kakvoću pa kako da se 
o njemu sudi da prelazi iz kuće u kuću?! Na njega se 
misli, a Allah najbolje zna, pod Allahovim, dželle 
še’nuhu, riječima: „Reci: „Ruh je od stvari moga 
Gospodara.“ (El-Isra, 85.)!? 

Ako si to spoznao onda znaj da je boraviše duša vjemika 
koje su njihove prefinjene suptilne materije, sedmo nebo, 
prema onome što prenosi Ebu-Hurejre, radijallahu 'anhu, 
od Poslanika, sallallahu 'alejhi ve sellem, da je on rekao : 
„Zaista su duše vjernika na sedmom nebu, gledaju u 
njihove kuće u Džennetu.“ 9 Prenosi i Ummu-Bišr, 
radijallahu 'anha, a ona je ashabijka, i kaže: „Čula sam 


8 To je neispravno u božanskim religijama. Ono čime se postiže 
predispozicija je stožer života pa reinkarnacija nestaje nestankom 
svrhe ove čovječije duše koja je stožer života. (Zahid) 

9 Bilježi ga ed-Dejlemi i nije tako. (Zahid) 

Allahovog Poslanika, sallallahu 'alejhi ve sellem, da 
kaže: „Zaista duša vjemika slobodno ide po Džennetu 
gdje ona hoće, a duša nevjernika je u Sidždžinu.“ 10 

Ako kažeš: „Како mejt zna za posjetitelje i čuje njegov 
govor a on je na sedmom nebu, a njegovo grubo tijelo je 
postala prašina? Isto tako, kako nevjernik čuje a 
zarobljen je u Sidždždinu? 

Kažemo: Ovo je mjesto na kojem se ukazuju dragulji 
ove poslanice i to sami izvor ljepote pa poslušaj šta 
govorimo i pogledaj koliko osobenosti koje zapanjuju 
razume je Allah, dželle še’nuhu, usadio u čovjeka, zatim 
shvati da, kada je Allah Uzvišeni učinio čovjeka 
sastavljenim iz grube materije - a to je njegovo organsko 
animirano tijelo, i prefinjene suptilne materije - a to je 
ona koja se kreće u toku sna, i od ruha koji je veza 
između njih, učinio je grubu materiju - jism al-kathif 
vezanom za uobičajeno, pa ona ne prolazi prostor osim 
kroz kretanje, niti se uzdiže osim kroz penjanje, ne 
zasićuje se osim kroz jelo, niti se napaja osim kroz 
pijenje, niti se opskrbljuje osim kroz sticanje, i mnoge 
dmge uobičajene stvari. Prefinjenu suptilnu materiju je 
učinio povezanom sa prevazilaženjem granica 
uobičajenog tako da njoj ništa nije nemoguće te je vidiš, 
u stanju sna, kada se razdvoji od grube materije - jism 
al-kathif kako leti u vazduhu, šeta po vodi i sastaje se sa 


10 Izraz Ibn-Mendeh je: „Zaista su duše vjernika duhovi koji 
slobodno idu po Džennetu gdje oni hoće, a duše griješnika su u 
Sidždžinu.“ (Zahid) 

Poslanicima, prelazi sa istoka na zapad u jednom trenu, i 
letenjem se uspinje do Arša, i ništa joj nije nemoguće 
kao što je to vidljivo kroz stanja onih koji su u snu. 
Zatim, dok on sebe gleda kod Arša, pa ga neko probudi, 
ona se vrati i sjedini sa tijelom i spavač se probudi u 
treptaju oka, a u njegovoj tjelesnoj materiji se ne desi 
nikakva uznemirenost prilikom sjedinjenja, i on ne zna 
kako se to sjedinilo uz svu tu razdaljinu između Arša i 
Zemlje. Ništa od ovih stvari nije nemoguće zbog toga što 
je ona prefinjena i suptilna a takve prefinjene suptilne 
materije su i meleki i drugo. 

Ako si to spoznao, onda znaj da su Poslanici i evlije, 
nakon što su utvrdili da za prefinjene suptilne materije 
nema prepreke u prevazilaženju uobičajenog, učinili 
prefinjenom takođe i svoju grubu materiju kroz razne 
vrste vježbi, napora, suprotstavljanje nefsu i ostavljanje 
požuda sve dok i njihova gruba materija nije postala 
prefinjena i ravna njihovim suptilnim prefinjenim 
materijama. Zato su se kod njih ukazale mu'džize, 
kerameti i sva ta prevazilaženja uobičajenog, jer ništa od 
toga nije nemoguće za suptilnu prefinjenu materiju. 

Potom znaj da umrli znaju za posjetitelje, čuju njihove 
riječi 11 i uznemireni su onim koji sjedi na njihovim 


1111 Kaže Sa'du-d-din et-Teftazani u ,,Šerhu-l-mekasid“ (32/2): ,,Iz 
pravila islama vidljivo je da duša, nakon rastanka, ima određene 
djelimične spoznaje i saznanja o određenim dijelovima stanja živih, 
pogotovo onih sa kojima se poznavala u toku života. Zbog toga se 
okorišćava posjetom kaburovima i oslanjanjem na duše odabranika 

kaburovima, preko njihove prefinjene suptilne materije 
čak i ako među njima postoji razdaljina. Ibn-Ebi-d-Dunja 
bilježi od Aiše, radijallahu 'anha, da je rekla: „Rekao je 
Allahov Poslanik, sallallahu 'alejhi ve sellem: „Nema 
čovjeka koji posjeti kabur svog brata i sjedne kod njega a 
da mu se on ne obraduje i ne odgovara mu sve dok ne 
ustane.“ 12 

Što se tiče onih čija tijela Zemlja ne jede oni imaju stanja 
i tajne od kojih razumi ostaju zapanjeni i koje nije 
dozvoljeno otkrivati i širiti, a ko bude razuman i 
inteligentan on će ih shvatiti iz onoga na šta smo ukazali 
u ovoj poslanici, a Allah Uzvišeni nabolje zna. 


od umrlih u spuštanju dobra i suzbijanju poteškoća. Čovjek nakon 
smrti ima određenu vezu sa tijelom i sa zemljom u koju je ukopan, 
pa kada živi posjeti tu zemlju i okrene se ka duši umrlog između 
dvije duše se tada desi susret i emanacija... (Zahid) 

12 U njegovom senedu su Jahja b. Jeman i Abdullah b. Sem'an a on 
je ibn-Zijad. (Zahid) 

